ОСНОВНА ШКОЛА
„ВУКОВА СПОМЕН ШКОЛА“
ТРШИЋ
О Б А В Е Ш Т Е Њ Е
-за родитеље/ДЗЗ-е будућих првака-

Поштовани родитељи/ДЗЗ-и,
Обавештавамо Вас да ће се евидентирање деце за упис у први разред основне школе за школску 2026/27. годину обавити 18. и 19. марта 2026. године у просторијама педагога школе од 9 до 13 часова. 
У први разред основне школе за школску 2026/27. годину уписују се:
[bookmark: _GoBack]-деца рођена од 1. марта 2019. до 29. фебруара 2020. године (редован упис);
-деца рођена од 1. марта 2020. до 31. августа 2020. године (превремени упис), након тестирања спремности, које обавља психолог школе.
Потребно је да родитељи донесу на увид своју личну карту са ЈМБГ-ом и да припреме информацију о ЈМБГ-у детета које ће саопштити педагогу школе приликом евиденције. Осталу документацију (Извод из матичне књиге рођених, лекарско уверење) школа прибавља приликом еУписа, електронским путем из службених евиденција РС, а на основу писане сагласности родитеља/ДЗЗ. Уверење о завршеном припремном предшколском програму се доставља накнадно.

Све остале информације о даљем поступању у вези са уписом деце и тестирањем, родитељи ће добити у школи (огласна табла, сајт школе).

Долазак деце при евиденцији није обавезан.

Желимо срећан полазак у школу будућим првацима!

Педагози:
Душица Јовановић
Наташа Рогановић
